C 379/8

Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2019/C 379/07)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Monterrei“

Referenčna številka: PDO-ES-A1114-AM02

Datum obvestila: 8. avgust 2019

OPIS ODOBRENIH SPREMEMB IN RAZLOGI ZANJE

1. Sprememba izkoristka stiskanja

Opis in razlogi

Izkoristek stiskanja je povečan na 74 litrov vina na 100 kilogramov grozdja.

Razlogi:

Ta sprememba je utemeljena s tem, da je s sodobno tehnologijo pridelave vina mogoče doseči večje izkoristke stiskanja, kot so trenutno dovoljeni, ne da bi bila s tem ogrožena kakovost.

2. Sprememba opisnikov za organoleptične lastnosti

Opis in razlogi

Za opis vin so bile uvedene nove opredelitve.

Razlogi: organoleptični opis mora biti čim bolj objektiven, pri čemer se je treba izogibati hedonističnim in torej subjektivnim izrazom, ki zapletajo akreditiranje preskusov za certificiranje vin z označbo porekla.

ENOTNI DOKUMENT

1. Ime proizvoda

„Monterrei“

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

VINO – Belo vino

Videz: bister in sijoč. Barva: od bledo rumene do zlate.teo

Okus: sadne arome po drevesnem ali tropskem sadju. Uravnoteženo razmerje med alkoholom in kislinami. Srednji do dolg pookus.

Vonj: sadne note po drevesnem ali tropskem sadju.

Vsebnost sladkorja ne sme presegati 4 gramov na liter ali 9 gramov na liter, če skupna vsebnost kislin, izražena v gramih vinske kisline na liter, ni več kot 2 grama nižja od vsebnosti ostanka sladkorja.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 12,5 Najvišja vsebnost skupnega žveplovega dioksida (v miligramih na liter) 160

VINO – Rdeče vino

Videz: bister in sijoč s srednje do visoko intenzivno barvo. Barva: od vijolično rdeče do kostanjevo rdeče.

Vonj: sadne note po rdečem ali črnem jagodičju.

Okus: sadne arome po rdečem ali črnem jagodičju. Uravnoteženo razmerje med alkoholom in kislinami. Srednji do dolg pookus.

Vsebnost sladkorja ne sme presegati 4 gramov na liter ali 9 gramov na liter, če skupna vsebnost kislin, izražena v gramih vinske kisline na liter, ni več kot 2 grama nižja od vsebnosti ostanka sladkorja.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 13,3 Najvišja vsebnost skupnega žveplovega dioksida (v miligramih na liter) 150

VINO – Bela vina Barrica, Crianza, Reserva in Gran Reserva

Videz: bister in sijoč. Barva: od bledo rumene do zlate.

Vonj: sadne note po drevesnem ali tropskem sadju ter tudi po začimbah ali praženem.

Okus: sadne arome po drevesnem ali tropskem sadju ter tudi po začimbah ali praženem. Uravnoteženo razmerje med alkoholom in kislinami. Srednji do dolg pookus.

Vsebnost sladkorja ne sme presegati 4 gramov na liter ali 9 gramov na liter, če skupna vsebnost kislin, izražena v gramih vinske kisline na liter, ni več kot 2 grama nižja od vsebnosti ostanka sladkorja.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11,5 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 18 Najvišja vsebnost skupnega žveplovega dioksida (v miligramih na liter) 160

VINO – Rdeča vina Barrica, Crianza, Reserva in Gran Reserva

Videz: bister in sijoč s srednje do visoko intenzivno barvo. Barva: od vijolično rdeče do kostanjevo rdeče.

Vonj: sadne note po rdečem ali črnem jagodičju ter tudi po začimbah ali praženem.

Okus: sadne arome po rdečem ali črnem jagodičju ter tudi po začimbah ali praženem. Uravnoteženo razmerje med alkoholom in kislinami. Srednji do dolg pookus.

Vsebnost sladkorja ne sme presegati 4 gramov na liter ali 9 gramov na liter, če skupna vsebnost kislin, izražena v gramih vinske kisline na liter, ni več kot 2 grama nižja od vsebnosti ostanka sladkorja.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 20 Najvišja vsebnost skupnega žveplovega dioksida (v miligramih na liter) 150

5. Enološki postopki

a. Osnovni enološki postopki

Posebni enološki postopki

Najmanj 60 % grozdja, uporabljenega za pridelavo vin, mora izhajati iz sort dona branca, godello in treixadura za bela vina ter sort mencía in merenzao za rdeča vina.

Izkoristek stiskanja ne sme presegati 65 litrov in 70 litrov mošta na 100 kg za belo oziroma rdeče grozdje.

Uporaba kontinuiranih stiskalnic ni dovoljena.

Uporaba visokohitrostnih centrifugalnih drobilnikov je prepovedana.

Prakse, ki vključujejo predhodno segrevanje grozdja ali segrevanje mošta ali vina s tropinami, niso dovoljene.

Trske iz hrastovega lesa se ne smejo uporabiti pri pridelavi vina ali poznejših postopkih.

Pridelovalne prakse

Gostota zasaditve mora biti najmanj 3 000 trsov na hektar in največ 5 000 trsov na hektar.

b. Največji donosi

ODOBRENE BELE IN RDEČE SORTE

12 000 kilogramov grozdja na hektar

PREDNOSTNE BELE SORTE

11 000 kilogramov grozdja na hektar

PREDNOSTNE RDEČE SORTE

10 000 kilogramov grozdja na hektar

BELO VINO

84,36 hektolitra na hektar

RDEČE VINO

79,92 hektolitra na hektar

6. Razmejeno geografsko območje

Razmejeno območje je razdeljeno na dve podobmočji:

— Valle de Monterrei, ki vključuje del občin Castrelo do Val, Monterrei, Oípbra in Verín, ter

— Ladera de Monterrei, ki zajema občino Vilardevós in del občin Castrelo do Val, Oímbra, Monterrei, Verín in Riós.

Celotno ozemlje leži v provinci Ourense v avtonomni skupnosti Galicija.

7. Glavne sorte vinske trte

MENCÍA

MERENZAO

TREIXADURA

GODELLO

DOÑA BLANCA – DONA BRANCA

8. Opis povezave

Podnebje z malo padavinami, visokimi poletnimi temperaturami ter velikimi temperaturnimi razlikami med dnevom in nočjo v času zorenja je optimalno za gojenje sort vinske trte, ki se uporabljajo, pri čemer so to večinoma avtohtone sorte, katerih izbor je potekal skozi čas.

Izbira najboljših zemljišč in uporaba tehnik gojenja, prilagojenih sortam in območju, zlasti gojitvenih oblik in obrezovanja za ustrezni nadzor nad obsegom pridelka, prav tako vplivata na lastnosti vin, njihove cvetlične in sadne arome ter uravnoteženi okus.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja

Vrsta dodatnega pogoja:

pakiranje na razmejenem geografskem območju

Opis pogoja:

Pakiranje mora potekati na razmejenem geografskem območju.

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Ime označbe mora biti navedeno na etiketi z najmanj 4 mm velikimi črkami.

Embalaža, ki se uporablja za vse proizvode, namenjene za porabo, mora biti opremljena z oštevilčenim žigom ali etiketo regulativnega odbora. Ta etiketa mora vključevati logotip geografske označbe iz Priloge II k specifikaciji proizvoda.

Povezava na specifikacijo proizvoda

http://mediorural.xunta.gal/fileadmin/arquivos/alimentacion/produtos_calidade/2018/Pliego_de_condiciones_DOP_MONTERREI_agosto_2018_CCC.pdf

(1) UL L 9, 11.1.2019, str. 2.